اعراب القرآن (باقولی)

کتاب اعراب القرآن جس کا صحیح نام ہے "جواہر القرآن و نتائج الصنعة"، اس کے مصنف ہیں جامع العلوم اصفہانی الباقولی، جو 543ھ میں اصفہان میں وفات پا گئے۔ یہ کتاب پہلے ”اعراب القرآن المنسوب إلى الزجاج“ کے نام سے استاد ابراہیم ابیاری کی تحقیق و تدوین کے ساتھ شائع ہوئی،
پھر بعد میں اس کا صحیح عنوان یعنی "جواہر القرآن و نتائج الصنعة" کے تحت
ڈاکٹر محمد احمد الدالی کی تحقیق کے ساتھ دوبارہ شائع ہوئی۔[معجم الأدباء، دار الغرب الإسلامي، شهاب الدين أبو عبدالله ياقوت الحموي (4/1736) https://al-maktaba.org/book/9788] [معجم المفسرين من صدر الإسلام وحتى العصر الحاضر، مؤسسة نويهض، عادل نويهض(1/ 359) https://al-maktaba.org/book/33508] [معجم المؤلفين، مكتبة المثنى، عمر رضا كحالة (7/75)]
 کتاب کے مصنف 
وہ علی بن حسین بن علی ضریر اصفہانی ہیں، جو ابو حسن الباقولی کے نام سے معروف ہیں۔
ان کی تصانیف میں شامل ہیں:
کتاب شرح اللمع
کتاب کشف المشکلات و إیضاح المعضلات فی علل القرآن
اور دیگر کتابیں بھی شامل ہیں۔
آپ کا انتقال 543 ہجری میں اصفہان میں ہوا۔معجم الأدباء، دار الغرب الإسلامي، شهاب الدين أبو عبدالله ياقوت الحموي (4/1736) https://al-maktaba.org/book/9788] 
 کتاب کا عنوان اور اس کی درست نسبت 
یہ کتاب اصل میں "جواہر القرآن ونتائج الصنعة" کے نام سے ہے، جس کے مصنف جامع العلوم الاصبہانی الباقولی ہیں۔
تاہم اسے پہلے غلطی سے "اعراب القرآن المنسوب إلى الزجاج" کے عنوان سے ابراہیم الأبیاری نے 1963ء میں ایک واحد خطی نسخے سے شائع کیا۔
تصغیر|يسار|230بك|
بعد میں شیخ أحمد راتب النفاخ نے 1973ء میں اس نسبت کو غلط ثابت کیا اور وضاحت کی کہ یہ کتاب دراصل "جواہر القرآن" ہے اور اس کے مصنف الزجاج نہیں بلکہ الباقولی ہیں۔

ان کے شاگرد ڈاکٹر محمد احمد الدالی نے بعد ازاں اس کتاب پر مزید تحقیق کی اور 2019ء میں اسے "جواهر القرآن ونتائج الصنعة" کے درست عنوان سے دار القلم دمشق سے شائع کیا۔ یہ اشاعت تین خطی نسخوں کی بنیاد پر چار جلدوں میں ہوئی، جن کی مجموعی صفحات 2044 ہیں۔
 کتاب کا تعارف 
یہ کتاب عربی زبان کے امام جامع العلوم اصفہانی الباقولی کی تصنیف ہے، جس میں قرآن مجید سے اخذ کردہ نوّے ابواب شامل ہیں، جنہیں مصنف نے تدبر اور گہرے مطالعے کے بعد مرتب کیا۔ ان ابواب میں صرف نحوی اعراب ہی نہیں، بلکہ مختلف لسانی، صرفی اور نحوی موضوعات کو بھی شامل کیا گیا ہے۔[مقدمة إعراب القرآن للباقولي، دار الكتاب المصري، إبراهيم الإبياري (3/ 1092)]

کتاب کی اہمیت:
یہ کتاب عربی زبان و نحو کے ایک بڑے امام کی تصنیف ہے۔ ابو حسن البیہقی نے انھیں نحو و اعراب کا قبلہ قرار دیا اور الصفدي نے کہا کہ انھوں نے نسوی اور عبد القاہر جیسے علما پر علمی اضافہ کیا۔معجم الأدباء، دار الغرب الإسلامي، شهاب الدين أبو عبدالله ياقوت الحموي (4/1736)]

 کتاب کے موضوعات 
کتاب کو محقق نے تین حصوں میں تقسیم کیا، جن میں قریباً نوّے ابواب ہیں۔ چند نمونے:
 وہ آیات جن میں جملے کو محذوف مانا گیا ہے۔
 آیات جن میں حرفِ جر حذف کیا گیا ہے۔
 آیات جن میں "غیر " کو معرفہ پر ظاہر کیا گیا ہے۔
 آیات جن میں اشمام اور روم کا ذکر ہے۔
 وہ مقام جہاں "هو" صلہ سے حذف کیا گیا۔
 تصریف کے قواعد کے مطابق آیات کی تحلیل۔
 وہ الفاظ جو قسم کے طور پر استعمال ہوئے اور ان کا جواب بھی قسم والا ہے۔
 آیات جن میں اصل قاعدہ چھوڑ کر فرعی قاعدہ اپنایا گیا۔[نَكْت الهِمْيان في نُكَت العُمْيان، دار الكتب العلمية، صلاح الدين خليل بن أيبك الصَّفَدي (ص: 194) https://al-maktaba.org/book/28182] 

 مصنف کا طریقہ کار 
یہ کتاب عام کتبِ اعراب کی طرح سورت وار نہیں ہے، بلکہ نحوی موضوعات کے تحت آیات کو پیش کیا گیا ہے۔ مثلاً:
باب "حذف حرفِ جر" میں کہا: "جیسے فرمانِ الٰہی ہے: {اهْدِنَا الصِّرَاطَ الْمُسْتَقِيمَ}، اس کا تقدیر یہ ہے: اهدنا إلى الصراط۔"[إعراب القرآن للباقولي، دار الكتاب المصري، علي الباقولي (1/ 106)]

 حوالہ جات 

زمرہ:کتب علوم القرآن